b'\n_START_ARTICLE_\nVokietijos teisinink\xc5\xb3 mokestinink\xc5\xb3 bendrija\n_START_PARAGRAPH_\nVokietijos teisinink\xc5\xb3 mokestinink\xc5\xb3 bendrija (vok. Deutsche Steuerjuristische Gesellschaft e. V., DStJG)\xc2\xa0\xe2\x80\x93 visuomenin\xc4\x97 Vokietijos organizacija, vienijanti teisininkus mokestininkus (vok. Steuerjuristen), besir\xc5\xabpinanti mokes\xc4\x8di\xc5\xb3 teis\xc4\x97s pl\xc4\x97tojimu, moksliniais tyrimais, \xc5\xa1vietimu, praktika. Ruden\xc4\xaf rengia kasmetin\xc4\x99 konferencij\xc4\x85, kurios metu skaitomi dalykiniai prane\xc5\xa1imai, vyksta diskusijos, i\xc5\xa1leid\xc5\xbeiamas konferencijos med\xc5\xbeiagos tomas (Dr. Otto-Schmidt-Verlag), vyksta i\xc5\xa1kilminga Bendrijos apdovanojimo ceremonija (u\xc5\xbe i\xc5\xa1skirtinius darbus mokes\xc4\x8di\xc5\xb3 teis\xc4\x97s srityje suteikiama Albert Hensel premija)._NEWLINE_Bendrijos nariais gali b\xc5\xabti kiekvienas teisininkas, u\xc5\xbesiimantis mokes\xc4\x8di\xc5\xb3 teise (tyrimai, d\xc4\x97stymas, praktika). Taip pat priimami nariai r\xc4\x97m\xc4\x97jai.\n_START_SECTION_\nVadovyb\xc4\x97\n_START_PARAGRAPH_\nPirmasis vadovas\xc2\xa0\xe2\x80\x93 Klaus Tipke; v\xc4\x97lesni vadovai\xc2\xa0\xe2\x80\x93 Heinrich Wilhelm Kruse, Joachim Schulze-Osterloh ir Joachim Lang._NEWLINE_Valdybos nariai\xc2\xa0\xe2\x80\x93 Roman Seer (pirmininkas), advokatas Arndt Raupach, advokatas mokes\xc4\x8di\xc5\xb3 specialistas (pirmininko pavaduotojas), Hans Georg Ruppe, ministerialdirektorius Florian Scheurle, Vokietijos Federalinio Finansinio Teismo (Bundesfinanzhof) pirmininkas Wolfgang Spindler, advokatas dr. Jens Sch\xc3\xb6nfeld (sekretorius), Karl-Peter Winters (buvein\xc4\x97s vadovas ir finansininks). Mokslin\xc4\x97s tarybos pirmininkas advokatas Arndt Raupach, kiti nariai\xc2\xa0\xe2\x80\x93 \xc5\xbeym\xc5\xabs \xc4\xafvairi\xc5\xb3 sri\xc4\x8di\xc5\xb3 teisininkai mokestininkai.'